CELEX: 62017CA0093
Language: ro
Date: 2018-11-14 00:00:00
Title: Cauza C-93/17: Hotărârea Curții (Camera întâi) din 14 noiembrie 2018 – Comisia Europeană/Republica Elenă [Neîndeplinirea obligațiilor de către un stat membru – Ajutoare de stat – Ajutoare declarate ilegale și incompatibile cu piața internă – Obligație de recuperare – Hotărâre a Curții prin care se constată neîndeplinirea obligațiilor – Întreprindere care exercită atât activități civile, cât și activități militare – Neexecutare – Interese esențiale ale securității unui stat membru – Articolul 346 alineatul (1) litera (b) TFUE – Sancțiuni financiare – Penalitate cu titlu cominatoriu – Sumă forfetară – Capacitate de plată – Factor „n” – Factori care stau la baza evaluării capacității de plată – Produs intern brut – Ponderarea voturilor statului membru în cadrul Consiliului Uniunii Europene – Nouă regulă de vot în cadrul Consiliului]

14.1.2019   
            
            
               RO
            
            
               Jurnalul Oficial al Uniunii Europene
            
            
               C 16/8
            
         
      Hotărârea Curții (Camera întâi) din 14 noiembrie 2018 – Comisia Europeană/Republica Elenă
      (Cauza C-93/17) (1)
      
      ([Neîndeplinirea obligațiilor de către un stat membru - Ajutoare de stat - Ajutoare declarate ilegale și incompatibile cu piața internă - Obligație de recuperare - Hotărâre a Curții prin care se constată neîndeplinirea obligațiilor - Întreprindere care exercită atât activități civile, cât și activități militare - Neexecutare - Interese esențiale ale securității unui stat membru - Articolul 346 alineatul (1) litera (b) TFUE - Sancțiuni financiare - Penalitate cu titlu cominatoriu - Sumă forfetară - Capacitate de plată - Factor „n” - Factori care stau la baza evaluării capacității de plată - Produs intern brut - Ponderarea voturilor statului membru în cadrul Consiliului Uniunii Europene - Nouă regulă de vot în cadrul Consiliului])
      (2019/C 16/09)
      Limba de procedură: greaca
      
         Părțile
      
      
         Reclamantă: Comisia Europeană (reprezentanți: A. Bouchagiar și B. Stromsky, agenți)
      
         Pârâtă: Republica Elenă (reprezentanți: K. Boskovits și A. Samoni-Rantou, agenți)
      
         Dispozitivul
      
      
                  1)
               
               
                  Prin neadoptarea, la data la care a expirat termenul acordat în scrisoarea de punere în întârziere emisă la 27 noiembrie 2014 de Comisia Europeană, a tuturor măsurilor pe care le impune executarea Hotărârii din 28 iunie 2012, Comisia/Grecia (C-485/10, nepublicată, EU:C:2012:395) Republica Elenă nu și-a îndeplinit obligațiile care îi revin în temeiul articolului 260 alineatul (1) TFUE.
               
            
                  2)
               
               
                  Obligă Republica Elenă la plata către Comisia Europeană a unei penalități cu titlu cominatoriu în cuantum de 7 294 000 de euro pentru fiecare perioadă de șase luni începând de la data pronunțării prezentei hotărâri până la data executării Hotărârii din 28 iunie 2012, Comisia/Grecia (C-485/10, nepublicată, EU:C:2012:395).
               
            
                  3)
               
               
                  Obligă Republica Elenă la plata către Comisia Europeană a unei sume forfetare de 10 000 000 de euro.
               
            
                  4)
               
               
                  Obligă Republica Elenă la plata cheltuielilor de judecată.
               
            
         (1)  JO C 129, 24.4.2017.